Malgranda kongreso en sporta atmosfero
#000000
La ĉi-jara Universala Kongreso en Finnlando estas la plej malgranda UK en Eŭropo post la dua mondmilito, kun nur naŭcento da aliĝintoj. La kongreso okazas en sportejo, kaj kiel salono Zamenhof servas enorma glacihokea areno. Dum la komitato de UEA devas fari seriozajn decidojn pri la estonteco de la asocio, la kongresanoj povas ĝui intiman kaj amikan atmosferon.
#000001
La dimanĉo en Lahtio komenciĝis per la solena inaŭguro kun la eliranta estraro sur la podio. Nome de la Zamenhof-familio salutis la pranepino Margaret Zaleski-Zamenhof, kiun fine de ŝia parolado oni surprizis per atribuo de lingvoekzamena diplomo. La ekzamenon ŝi sukcese trapasis pli frue.
#000003
Estis anoncitaj neniuj novaj honoraj membroj, ĉar neniu estis proponita por tiu honorigo. La longiĝantajn landajn salutojn markis laŭvicaj reklamoj kaj akuzativaj eraroj. La inaŭguro aliflanke ricevis salutmesaĝon nek de urbaj aŭ ŝtataj autoritatoj nek de UN aŭ Unesko. Tiaj salutmesaĝoj ordinare estas la rezulto de instigo flanke de la LKK kaj UEA. Ja salutis la ambasadoro de Kanado, kiu invitis al la sekva UK en Montrealo.
#000004
Kiel kongresejo ĉi-jare funkcias la glacihokea stadiono Isku Areena. Krom la granda ĉefa stadiona halo, kiu duone-duone estas salonoj Zamenhof kaj Hodler, la sportejo disponas precipe pri malgrandaj ĉambroj. La libroservo estas nekutime malgranda kaj la salonon de aŭtoraj duonhoroj povas eniri samtempe nur deko da homoj.
#000005
Ankaŭ la kongreso estas tre malgranda, kun malpli ol 900 aliĝintoj – temas pri la plej malgranda eŭropa kongreso post la dua mondmilito. Aliflanke la Universala Kongreso en Lahtio tamen ŝajne estas la plej granda internacia kongreso en Finnlando ĉi-jare, kaj ĝi jam ricevis iom da atento en gravaj amaskomunikiloj.
#000006
En artikolo en la plej prestiĝa gazeto de Finnlando, Helsingin Sanomat, la prezidanto de LKK, Tuomo Grundström, konstatis ke la relativa malgrandeco de la kongreso efektive estas seniluziiĝo, konsiderante ke la kongresoj nemalofte havas du milojn da partoprenantoj. Kiel eblan kaŭzon li menciis la proksimecon de Baltiaj Esperanto-Tagoj.
#000007
Por UEA la malalta nombro de aliĝintoj estas problemo, ĉar ne antaŭvideblas granda financa profito, kiun la asocio tre bezonus. Por la partoprenantoj la malgrandeco de la kongreso ne nepre estas problemo – la etoso estas pli amikeca kaj intima ol kutime. La vetero, same kiel la organiza nivelo, estas favoraj al la kongresanaro – kaj tiel prognozataj ĝis la fino.
#000008
La komitato kunsidas en glacihokea areno.
#000009
La dua kunsido de la komitato de UEA estis unu el la gravaj okazaĵoj de dimanĉo.
#000010
La ceteraj komitatanoj apenaŭ havis demandojn pri la estraraj raportoj kaj kun granda plimulto ili senŝarĝigis la elirantan estraron. La nova teamo oficiale ekoficos nur lunde posttagmeze, post la fermita sesio de la komitato pri la ekonomia situacio de la asocio.
#000016
Fermis la tagon la kongreslanda vespero, kiun organizis la Kulturaj Servoj de la urbo. Profesian duhoran prezentadon en la prestiĝa Sibelius-domo gvidis du esperantistaj gejunuloj, kiuj ĉi-jare diplomiĝis en muzika gimnazio de Lahtio. Al la programo kontribuis junula arĉa kvarteto kaj la konata orgenisto Pauli Pietiäinen, kiuj prezentis muzikon de Sibelius.
#000017
Ĉi-jare la programon riĉigis ankaŭ nekutima prezentado de Cirque des puces (Pulcirko), kiu kunigis dancon, muzikon kaj cirkon, kaj eble eĉ pli neordinara prezento de Áilu Valle, nordsamea rep-artisto. Bonvenigajn vortojn – plene en Esperanto – prezentis Timo Väänänen el la ensemblo Suunta.
#000018
Iom bedaŭrinde, la imponan programon povis ĉeesti ankaŭ lokanoj – de diversaj kongresanoj ili povis sperti neakcepteblan konduton, kiu intertempe iĝis jam tolerata normo: malfrua alveno, fotado kun fulmolumo, umado inter la seĝoj eĉ en la unuaj vicoj, laŭtaj interparoloj.
#000019
Lunde posttagmeze okazos interalie tria kunsido de la komitato de UEA, kiu escepte estos parte fermita por la publiko. En tiu speciala sesio la ĝenerala direktoro prezentos konfidencan raporton pri la kriza financa situacio de la asocio. La komitato devus decidi kiel plu trakti la temon, inkluzive de la buĝeto 2020.
#000021
Malgraŭ la malemo de Mark Fettes, laŭ la sabata decido de la komitato, al la koncerna parto de la fermita sesio estas invititaj ankaŭ la oficistoj kiujn minacas la tranĉo de la laborhoroj. Laŭ propono de komitatano Ans Bakker, ili havos la ŝancon klarigi, kion la nova situacio signifos por ilia laboro kaj ili persone.
#000022
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000023
Mi, hodiaŭ, lundo, la 22-an de Julio 2019, estas ekde la 15:00 en la salono “Hodler“ kaj atendas por sekvi la laboron de la Komitato de UEA. Jam estas 15:38 sed en la salono nur ĉestas la publiko (mi kaj iu alia). Ĉe la informejo oni supozas, ke la fermita kunveno ankoraŭ ne estas finita. Feliĉe ekzistas Libera Folio. Mi legas tion : “Lunde posttagmeze okazos interalie tria kunsido de la komitato de UEA, kiu escepte estos parte fermita por la publiko.“ Do bone, mi nenion legis en alia loko aŭ en alia skribo pri tiu informo. Dankon al Libera Folio. Nun estas 15:52 kaj nun mi estas sola en tiu granda salono. Strangaj sentoj ! Mistera etoso. Kie estas la komitato de UEA ! La komitato malaperis. Ne vere estas sola. Fakte, la tri teknikistoj de la sonoriloj vane atendas ekde 14:00 por labori.
#000026
Gravus ke tia kongreso sendepende de la nombro de partoprenantoj produktus novajn intelektajn kaj kulturajn valorojn en Esperanto kaj ne nur arigus amason da turistoj el Ĉinio, Koreio kaj Japanio, de kiuj multaj verŝajne eĉ ne vere scipovas Esperanton kaj probable ankaŭ ne partoprenas UEA-asociajn programerojn (ĉar ili ne havas tempon, ĉar ili turismas tra la lando), kiel oni povis observi en pasintaj UKoj (cetere, simile kiel BET en Litovio, kie partoprenas multaj litovoj, kiuj ne sufiĉe scipovas la lingvon). Pro tio mi pledas por pripensado de nova koncepto por alternativa UK, kie nek tiaj turistoj kaj nek la eterne samaj UEA-funkciuloj dominu la scenejojn, sed kie veraj esperantistoj INTELIGENTE diskutu pri gravaj kaj aktualaj temoj (prefere ne-esperantistaj) kaj kiuj estas interesataj pri la evoluado kaj progreso de la lingvo. Ĉu iluzio?
#000027
Por tamen iom pravigi la opinion de jixiang, ĉar probable li opinias, ke la voĉon levis unu el tiuj arogantaj eŭropanoj, kiu malŝatas azianojn (ne, tute ne), mi volas aldoni jenan komenton: Antaŭ ol veni al konkludo pri la karaktero de tiuj turismaj grupoj el Azio, kiuj vizitas la UKn kaj laŭdire ne scipovas Esperanton (do antaŭ ol prijuĝi aŭ “kondamni” ilin), necesus fari iusencan sociologian enketon inter ili laŭ jenaj kriterioj: kiuj ili estas (t.e. ĉu ili estas /aktivaj/ e-istoj en siaj landoj, membroj de siaj asocioj), ĉu ili scipovas Esperanton (baze, progresanta nivelo ktp.), kun kiuj intencoj ili vizitas la UKn, kiu estas ilia konduto dum la UK (ofte ili aperas grupe kaj malaperas grupe, havante grupan premon aŭ grupajn devigojn, kiuj estas tipaj por tiaj turistoj kaj tute ne videblas en iuj programeroj), sed kiuj estas ankaŭ iliaj deziroj kaj bezonoj (ĉar ofte oni lasas tiujn homojn kaj grupojn, kiuj unuafoje partoprenas, en tute fremda ĉirkaŭaĵo tute solaj), ktp. Se oni havus informojn rikoltitajn el tia enketo, oni eble estus jam pli saĝa kaj povus science argumenti kaj pli bone plani. Se tiuj homoj venas al la UK kun sinceraj intencoj, t.e. ke ili volas lerni Esperanton aŭ plibonigi sian lingvokonon, eĉ se lerni Eon por ili estas malfacile, aŭ reale kontribui al la programo, tiam ili certe estus tre bonvenaj. Mi memorigas, ke siatempe, en la 60-80aj jaroj, aperis amaso (centoj da per busoj de Esperantotur) da poloj en Universalaj Kongresoj kaj en IJK, de kiuj multaj ne scipovis Eon, tiel ke en iuj kazoj (kiel en Vraca 1963) oni eĉ devis limigi ilian kvanton. Sed mi dubas, ke UEA aŭ iu ajn en UEA estas interesata fari tian enketon. UEA estas interesata nur pri la kotizoj de tiuj homoj kaj pri ciferoj por anonci: jen el Ĉinio partoprenis 50 aŭ 100 personoj, el Koreio 70 aŭ 140, el Japanio 100 aŭ 200, ktp. (nu en Lahti estis esence pli malmultaj). Ĉu tiu tuta afero havas iun sencon krom kolekto de mono kaj fanfaronado pri kvantoj, oni povas dubi.
#000037
turismadeblo estas unu el la cxefaj interesoj de esperanto. Miaopinie necesas konsideri tion, kaj ne malrespekti tiujn, kiuj venas precipe por turismadi (kaj kiuj eventuale ne bone scipovas la lingvon). Unu el la cxefaj kialoj de la malgrandi de la aktuala UK estas la elekto de la urbo Lahti. Mi sxategas Finnlandon, sed estas lando kie cxio estas multekosta (kompare kun la tuta mondo), kaj la urbo el turisma vidpunkto estas malpli interesa ol aliaj. La turisma vidpunkto oni evidente devas konsideri antaux elekti urbon por UK. Tempo kaj mono ne estas senlimaj, kaj mi mem ne partroprenis en certaj UK cxar aliaj lokoj estis pli interesaj por viziti.
#000046
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000059
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000061
Aliĝi al 400 aliaj abonantoj
#000063